
Da li je pokuđeno opterećivati se radi gosta?


* 
* 
* 
* 
* 
* 
* 

 
Da li je pokuđeno opterećivati se radi gosta?

Šekik pripovijeda: “Otišli smo jednom prilikom moj drug i ja kod Selmana, radijallahu anhu, pa nam je on iznio kruha i soli i rekao: ‘Da nas Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, nije odvraćao od opterećivanja radi gosta, opteretio bih se da vas bolje ugostim!’ Tada moj drug reče: ‘Kada bi u ovoj soli bilo malo majčine dušice!’ Selman posla svoj ibrik kod trgovca i založi ga za majčinu dušicu. Ubrzo nam je donese i stavi u so. Kada smo završili s jelom, moj drug reče: ‘Hvala Allahu, Koji je nas je učinio zadovoljnim onim čime nas je opskrbio!’ ‘Da si bio zadovoljan onim čime si opskrbljen’, reče mu Selman, ‘moj ibrik ne bi bio založen u trgovini.”‘ 160


Propisi u vezi s poglavljem :


Prvo, pokuđeno je da gost optereti domaćina preko njegove mogućnosti, jer opterećivanje dovodi u nepovoljan položaj ili potiče domaćina da bude prijetvoran, a oboje je veliko :zlo, da nas Allah sačuva!


Drugo, gost treba biti zadovoljan onim što mu se ponudi i ne treba otežavati domaćinu.


Treće, gostu nije dopušteno da se dugo zadrži kod domaćina, ako će to domaćinu predstavljati opterećenje, na osnovu hadisa Ebu Šurejha el – Kabija, radijallahu anhu, u kojem stoji da je Allahov Poslanik, sallallahu alejhi ve sellem, rekao: “Ko vjeruje u Allaha i u ***[Sudnji](https://pitajucene.com/search/sudnj/questions/ "Pretraži pitanja o Sudnjem danu")*** dan neka plemenito postupa prema komšijama! Ko vjeruje u Allaha i u Sudnji dan neka govori dobro ili neka šuti! Ko vjeruje u Allaha i Sudnji dan neka temeljito počasti gosta dan i noć! Gostoprimstvo traje tri dana, a sve što je preko toga jeste dobrovoljno. I nije dozvoljeno da gost ostane kod domaćina toliko vremena da ga dovede u težak položaj. “161 U Muslimovoj verziji stoji: ” Nije dozvoljeno da musliman boravi dugo kod drugog  muslimana, pa da ga navede na grijjeh. ” “Allahov Poslaniče”, upita neko od prisutnih, “a kako gost može navesti domaćina na grijeh?” “Da boravi kod njega, a ovaj ga  nema čime počastiti”, odgovori Vjerovjesnik, sallallahu alejhi ve sellem.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


 


